3.33

**3.33** (հայերեն ՝ *Երեք երեսուներեք*, այլ․ ՝ *Երեք եռ–իրեք, Իրեք եռ–իրեք*) — հայկական հիփ–հոփ երաժշտական նախագիծ, որը հիմնադրվել է Ֆելիքս Խաչատրյանի կողմից։

Երաժշտական խմբի կարգախոսը եղել է «Իսկական հայկական հիփ–հոփ»–ը, որը տասականների կեսերին փոխարինվեց «Սիրե՛ք, շա՛տ սիրեք» կարգախոսով։

## Պատմություն
Նախագիծը հիմնադրվել է 2010 թվականին Ֆելիքս Խաչատրյանի կողմից։ Այդ ժամանակ 3.33–ը հայտնի էր Ֆելիքս Խաչատրյանի ընկերական շրջանակներում և ալբոմային նկրտումներ չի ունեցել։ Այն տարբերվում էր այդ ժամանակվա հայկական այլ երաժշտական խմբերից հայհոյանքների և ժարգոնային բառերի բացակայությամբ, ձգտելով գրագետ և պոետիկ երաժշտություն ներկայացնել։

2010 թվականի օգոստոսի 3–ին բացվեց «3.33» ռեստորանային ակումբը, որը հանդիսանում էր երաժշտական նախագծի մի մասը։ Այդ ժամանակվանից ավելի կազմավորվեց խմբի կազմը, որը նաև բաղկացած էր Նարեկ «A. Chilla»–ից, Դելոյից, և DJ Սերժոյից։ Նաև թաքնված գովազդ է ունեցել Yere1 hաղորդաշարի սերիաներից մեկում, առաջընթացի համար։ Նույն թվականի նոյեմբերի 16–ին ստեղծվում է նախագծի Յութուբյան ալիքը, որտեղ նույն օրը հրապարակվում է խմբի «Հայելի» երգը։

2011 թվականին մայիսի 28–ին թողարկվում է խմբի առաջին ամբողջական ալբոմը – «Խաչբառ» անվանմամբ, որտեղ ներառված են 16 երաժշտություն։ Երգերում մասնակցել են նաև հայտնի աստղերը, ներառյալ Ռեինկարնացիան, Քրիստինե Պեպելյանը և այլոք։ Նաև խումբը մասնակցել է «Փեսացուն Կրկեսից» կինոկատակերգության մեջ գործակալների դերում, նույն թվականի հոկտեմբերի 17–ին թողարկելով «Գործակալներ» երգը ֆիլմի համար։ Ֆիլմը նույնպես հայտնություն պատճառեց նախագծին, պարբերաբար բարձրացնելով ճանաչելիությունը։ 3.33–ը նաև 2011 թվականին ձայնավորել է Yere1 նախագծի 6–րդ եթերաշրջանի առաջին տասնյակ սերիաների նախաբանները, լրիվ երգը թողարկելով 2012 թվականի սեպտեմբերին։

2013 թվականի մարտի 3–ին թողարկվում է խմբի «Գիտեմ» ալբոմը, որը նույնպես հաջողություն ունեցավ, կենտրոնանալով ավելի խորը և լիրիկական ուղղվածության մեջ։ Նույն թվականի հոկտեմբերի 3–ին թողարկվում է «Կրկեսից» երգը, որը մինչ օրս խմբի ամենաճանաչելի երգերից մեկն է։

2015 թվականի սեպտեմբերի 22–ին 3.33–ը թողարկում է «Օգուտ թե վնաս», իսկ 2016 թվականի մայիսի 28–ին ՝ «Գրակ» ալբոմները, ընդլայնելով լիրիկական և ռոմանտիկ թեմաների անդրադարձը․ մասնավորապես «Գրակ» ալբոմից առավել հիշարժան են «Մեղեդի» և «Ձմեռային Երևան» երգերը։ Նաև ալբոմային ժանրից դուրս ճանաչում ունեցան «Բանաստեղծություն», «Կակաչ», «Սովա» և այլ երգերը։

2018 թվականի հունիսի 12–ին թողարկվում է «Սառը Սարը» ալբոմը։

2020 թվականից սկսած նախագիծը զգալիորեն փոփոխում է իր երաժշտական ուղղվածությունը, լիրիկական երաժշտությունից փոխակերպվելով սիրային և ռոմանտիկ երաժշտության։ Այդպես, թողարկվեցի A. Chilla–ի «Այսմոլորակային» ալբոմը, որը նշանակեց խմբի ապագա երաժշտական ոճը։

2024 թվականին 3.33 նախագիծը միացել է «Ամառա» երաժշտական լեյբլին, որը Հայաստանում գործունեություն է ծավալում համագործակցելով Sony Music Entertainment-ի հետ The Orchard երաժշտական դիստրիբյուտորի հետ։ Ներկայիս դրությամբ լեյբլը նաև կառավարում է 3.33–ի Յութուբյան ալիքը և թողարկում է երգերի հետ միասին նաև իրենց ինստրումենտալները։ Համագործակցության արդյունքում նաև ջնջվել են որոշակի երգեր, ինչպիսիք են «Վերջին էջից»–ը և այլոք։

## Մի Քանի Հոգի
Մի Քանի Հոգի նախագիծը ստեղծվել է Ֆելիքս Խաչատրյանի, A. Chilla–ի, Միշոյի և Ռոլանդ Գասպարյանի կողմից 2013 թվականին։ Նախագիծը ավելի շատ ռոմանտիկ թեքումով երաժշտություն է թողարկում, որը նույնպես լայն ճանաչում է ունեցել այնպիսի երգերի շնորհիվ, ինչպիսիք են «Աղջիկ Չղջիկ»–ը, «Ձմեռ»–ը, «Այս Պահին»–ը և այլ երգերը։

Խմբի ներկայիս պահին վերջին – «նԿարիք» երգը թողարկվել է 2023 թվականի հունվարի 25–ին, որից հետո նախագծի Յութուբյան ալիքում ակտիվություն չի նկատվել։

## Ծանոթագրությունների ցանկ